Diari Oficial de la Generalitat Valenciana


Sumari del DOGV 8238, del 20-02-2018 (2018/1306)

RESOLUCIÓ de 9 de febrer de 2018, del president de l'Agència Valenciana del Turisme, per la qual es dóna publicitat a l'import global màxim destinat a les ajudes dirigides a empreses, associacions, federacions i fundacions de la Comunitat Valenciana l'any 2018.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8238

Data del DOGV
:   20-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1306


Data del document
:   09-02-2018

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 9 de febrer de 2018, del president de l'Agència Valenciana del Turisme, per la qual es dóna publicitat a l'import global màxim destinat a les ajudes dirigides a empreses, associacions, federacions i fundacions de la Comunitat Valenciana l'any 2018. [2018/1306]  
Mitjançant el Decret 4/2017, de 31 de març, del president de la Generalitat, s'aproven les bases reguladores de les ajudes dirigides al sector turístic de la Comunitat Valenciana, publicat en el Diari Oficial de la Generalitat Valenciana, número 8014, del dia 4 d'abril de 2017.  
  
Per resolució del president de l'Agència Valenciana del Turisme, de 20 de desembre de 2017, publicada en el Diari Oficial de la Generalitat Valenciana número 8199, de data 27 de desembre de 2017, es convoquen les ajudes per a l'any 2018 de l'Agència Valenciana del Turisme dirigides a empreses, associacions, federacions i fundacions, destinades a la millora de la competitivitat dels serveis i productes turístics de la Comunitat Valenciana.  
L'article 3 de la citada resolució estableix que la concessió de les ajudes previstes en aquesta, estarà condicionada a l'existència de crèdit adequat i suficient en el pressupost de l'Agència Valenciana del Turisme per a l'any 2018.  
Així mateix, estableix que en compliment del previst en l'article 5.3.d del citat Decret 4/2017, de 31 de març, del president de la Generalitat, pel qual s'aproven les bases reguladores de les presents ajudes i d'acord amb el que establisca la Llei de pressupostos de la Generalitat per a l'exercici 2018, amb destinació a l'Agència Valenciana del Turisme, per resolució del president d'aquesta, es donarà publicitat de les línies de crèdit i de l'import global màxim destinat a la concessió de les ajudes previstes en la present convocatòria.  
En conseqüència, d'acord amb les competències assignades pel Decret 209/2004, de 8 d'octubre del Consell de la Generalitat, pel qual s'aprova el Reglament de l'Agència Valenciana del Turisme, i de conformitat amb aquesta, resolc:  
  
Donar publicitat a les línies de crèdit i a l'import global màxim amb els quals es finançaran les ajudes acollides als diferents programes continguts en la Resolució de 20 de desembre de 2017, del president de l'Agència Valenciana del Turisme, publicada en el Diari Oficial de la Generalitat Valenciana número 8199, de data 27 de desembre de 2017, que són els següents:  
1. El Programa 1: Foment de la competitivitat empresarial: es finançarà amb càrrec a la línia pressupostària S0000958, «Incentius a la competitivitat de les empreses turístiques», del capítol VII dels pressupostos de la Generalitat per a 2018 amb destinació a l'Agència Valenciana del Turisme, sent l'import global màxim 1.000.000,00 euros.  
  
2. El Programa 2: Suport a activitats esportives i culturals d'impacte turístic internacional: es finançarà amb càrrec a la línia S0000811, «Suport a activitats esportives i culturals de gran impacte turístic a la Comunitat Valenciana», del capítol IV dels pressupostos de la Generalitat per a 2018 amb destinació a l'Agència Valenciana del Turisme, sent l'import global màxim 650.000,00 euros.  
3. El Programa 3: Impuls al màrqueting de producte turístic de la Comunitat Valenciana: es finançarà amb càrrec a la línia S0000835, «Comercialització del producte i desestacionalització», del capítol IV dels pressupostos de la Generalitat per a 2018 amb destinació a l'Agència Valenciana del Turisme, sent l'import global màxim 500.000,00 euros.  
  
Contra la present resolució, que posa fi a la via administrativa, podrà interposar-se recurs contenciós administratiu davant els Jutjats Contenciosos Administratius de València, dins del termini de dos mesos comptats des de l'endemà de la seua publicació i, potestativament, podrà interposar-se recurs de reposició davant el president de l'Agència Valenciana del Turisme, en el termini d'un mes, a comptar des de l'endemà de la seua publicació, tot això de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 9 de febrer de 2018.- El president de l'Agència Valenciana del Turisme: Francesc Colomer Sánchez.